Qezaya Ula ya Mugla de Pinare Gultekîn ra 5 rojan xeberêke nêameye girewtene. Dima meyîtê Pinare taxa Akyaka de ame dîyene. Kiştoxê Pinare Cemal Metîn Avci ame tepiştene.
Cemal Metîn Avciyî qereqolê cendirmeyan de sûcê xo îtîraf kerd û dima zî pê sûcê ''bi hîsêkê barbarî kiştişê merdime'' ame tepiştene.
Hetê bînî ra keyeyê Pinare zî vizêr Morgê Tipê Edlî yê Mugla ra cenazaya Pinare girewte. Keye seba ke cenaza defin bikerê berde qezaya Xîzanî ya Bedlîsî.
